CELEX: 32010D0130
Language: bg
Date: 2010-03-01 00:00:00
Title: 2010/130/ЕС: Решение на Комисията от 1 март 2010 година за предоставяне на дерогация във връзка с изпълнението на Регламент (ЕО) № 543/2009 на Европейския парламент и на Съвета относно статистиката за растителните култури по отношение на Белгия, България, Чешката република, Германия, Полша, Португалия и Швеция (нотифицирано под номер C(2010) 1057)

2.3.2010   
            
            
               BG
            
            
               Официален вестник на Европейския съюз
            
            
               L 51/24
            
         РЕШЕНИЕ НА КОМИСИЯТА
   от 1 март 2010 година
   за предоставяне на дерогация във връзка с изпълнението на Регламент (ЕО) № 543/2009 на Европейския парламент и на Съвета относно статистиката за растителните култури по отношение на Белгия, България, Чешката република, Германия, Полша, Португалия и Швеция
   (нотифицирано под номер C(2010) 1057)
   (само текстовете на български, немски, нидерландски, полски, португалски, френски, чешки и шведски език са автентични)
   (2010/130/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 543/2009 на Европейския парламент и на Съвета от 18 юни 2009 г. относно статистиката за растителните култури и за отмяна на регламенти (ЕИО) № 837/90 и (ЕИО) № 959/93 на Съвета (1), и по-специално член 10, параграф 1 от него,
   като взе предвид искането, внесено от Белгия на 30 юли 2009 г.,
   като взе предвид искането, внесено от България на 20 юли 2009 г.,
   като взе предвид искането, внесено от Чешката република на 30 юли 2009 г.,
   като взе предвид искането, внесено от Германия на 23 юли 2009 г.,
   като взе предвид искането, внесено от Полша на 31 юли 2009 г.,
   като взе предвид искането, внесено от Португалия на 20 юли 2009 г.,
   като взе предвид искането, внесено от Швеция на 30 юли 2009 г.,
   като има предвид, че:
   
               (1)
            
            
               В съответствие с член 10 от Регламент (ЕО) № 543/2009 Комисията може да предостави на държавите-членки дерогация във връзка с изпълнението на посочения регламент, доколкото неговото прилагане към националните статистически системи на държавите-членки изисква значителни адаптации и е вероятно да предизвика съществени проблеми от практическо естество.
            
         
               (2)
            
            
               Целесъобразно е на Белгия, България, Чешката република, Германия, Полша, Португалия и Швеция да се предоставят такива дерогации вследствие на внесените от тях искания.
            
         
               (3)
            
            
               В съответствие с Регламент (ЕО) № 543/2009 държавата-членка, която се е възползвала от дерогацията, продължава да прилага разпоредбите на регламенти (ЕИО) № 837/90 (2) и (ЕИО) № 959/93 (3) на Съвета за времето на предоставената дерогация.
            
         
               (4)
            
            
               Мерките, предвидени в настоящото решение, са в съответствие със становището на Постоянния комитет за земеделска статистика, учреден с Решение 72/279/ЕИО на Съвета (4),
            
         ПРИЕ НАСТОЯЩОТО РЕШЕНИЕ:
   Член 1
   1.   На Чешката република се предоставя дерогация от прилагането на Регламент (ЕО) № 543/2009 за период, приключващ на 31 декември 2010 г.
   2.   На Белгия, България, Германия, Полша, Португалия и Швеция се предоставя дерогация от прилагането на Регламент (ЕО) № 543/2009 за период, приключващ на 31 декември 2011 г.
   Член 2
   Адресати на настоящото решение са Кралство Белгия, Република България, Чешката република, Федерална република Германия, Република Полша, Португалската република и Кралство Швеция.
   
      Съставено в Брюксел на 1 март 2010 година.
      
         
            За Комисията
         
         Olli REHN
         
            Член на Комисията
         
      
   
   
      (1)  ОВ L 167, 29.6.2009 г., стр. 1.
   
      (2)  ОВ L 88, 3.4.1990 г., стр. 1.
   
      (3)  ОВ L 98, 24.4.1993 г., стр. 1.
   
      (4)  ОВ L 179, 7.8.1972 г., стр. 1.